Perinneruoka

Perinneruoka on ruokaa, jonka sisältöön, valmistamiseen, tarjoiluun ja syömiseen liittyvä tieto, tapa ja osaaminen on siirtynyt sukupolvelta toiselle.Karjalainen 2009, s. 7.
Perinneruoat ovat tärkeä osa monien juhlapyhien, esimerkiksi joulun ja pääsiäisen viettoa. Ruoan merkitys juhlassa oli entisaikaan erityisen suuri, koska ravintoa ei aina ollut riittävästi.
Tietyn alueen keittiön määrittelevät kolme päätekijää: perusraaka-aineet, valmistustavat ja tavallisimmat mausteet. Tiettyyn kulttuuriin kasvaneet ihmiset suosivat tottumustensa mukaista ruokaa ja mieltävät tietyt ravinnoksi kelpaavat raaka-aineet epämiellyttäviksi, jos niitä ei tunneta tai pidetä hyväksyttävinä kyseisessä kulttuurissa. Ruokakulttuurit ovat syntyneet ravinnon hankintatapojen, ruoanvalmistustapojen ja nauttimistapojen yhteisvaikutuksena.Finfood-sivusto ja Räsänen 1980, ks. Nousiainen 2015, s. 7.
Perinneruoat eivät aina ole kovin alkuperäisiä siinä mielessä, että ne olisi keksitty kyseisellä alueella. Monet suomalaiset maaseudun ruokalajit ovat muunnelmia herrasväen vastaavista, jotka taas ovat usein peräisin Suomen ulkopuolelta. Esimerkiksi savolainen alatoopi ei välttämättä ole kovinkaan lähellä ranskalaista esikuvaansa. Nykyisin tarjottavat perinneruoat ovat myös nykyihmisen makuun ja nykyajan valmistustapoihin sopeutettuja. Esimerkiksi muikun ja monien muiden pilaantuvien elintarvikkeiden perinteinen säilömistapa oli hapattaminen, joka ei vastaa nykymakua.
==Suomen maakuntaruoat==
==Suomen pitäjäruoat==
Suomessa toteutettiin vuosina 1984–1988 suuri pitäjäruokaprojekti, jota johti tv-kokkina tunnetuksi tullut Jaakko Kolmonen innostuttuaan savolaisen kotiseutuneuvos Bertta Räsäsen alkuperäisajatuksesta. Keskeisesti mukana oli myös Marttaliitto. Jokaiselle kunnalle, myös sodissa rajan taa Karjalaan jääneelle, valittiin yksi tai useampi vain sille tyypillinen ruokalaji. Joistakin ruoista tuli kilpailua kuntien välille: muurinpohjaletut hyväksyttiin kahden kunnan nimikkoruoaksi, klimppisoppa yli kolmenkymmenen. Projektin myötä syntyi vuonna 1988 julkaistu kirja Kotomaamme ruoka-aitta: Suomen, Karjalan ja Petsamon pitäjäruoat.
==Suomen perinneruoat==
===Uudenmaan maakunta===
*inkoonpuuro (perunasta ja ohra- tai ruisjauhosta)
*raparperikiisseli
*Pellingin kalakeitto
*runebergintorttu
*perunamakkara
*hapanmakkara (hapatettu verimakkara)
*suutarinlohi
*silakkalaatikko
*lohilaatikko
*hirvipaisti
*vasikanpaisti
*perunamakkara
*makaronilaatikko
*piimäjuusto
*jäätelö
*luumukräämi
*Hommaksen limppu (Porvoo)
===Varsinais-Suomen maakunta===
*keitetty hauki
*luumukiisseli (väskynäkräämi)
*piparjuurikastike
*silakkarullat
*kyrsä (kuminalla maustettu ruisleipä)
*varilimppu (Varsinais-Suomen maakuntaleipä)
*läskisoosi (läskisoossi)
*mämmi
*riivattu (raastetusta perunasta tehty pannukakku)
*sallatti
*aladoopi eli sile (vasikanlihahyytelö)
*pastanttipuuro (perunapuuro)
*kaljavelli (leipäjuustoa kaljaliemessä)
*leipäressu (maidossa keitettyä kuivaa leipää)
*maksamakkara
*palvimakkara
*laukkamakkara
*rusinamakkara
*perunamakkara
*Maskun makkara (ryynimakkara)
*ahvenmuhennos
*saariston kalakeitto
*luumukräämi
*juoksutinjuusto
*prusmulju (maskulainen, kinkkukiusauksen tapainen)
*lahnanpääkeitto (Paimio)
*holomuussi
===Ahvenanmaan maakunta===
*Ahvenanmaan pannukakku
*lammaspata
*perinteinen mustaleipä
===Hämeen maakunta===
*lammilainen sahti
*läskisoosi
*perunalimppu (pernalimppu)
*mämmi
*mustikkapöperö
===Päijät-Hämeen maakunta===
*hollolalainen näkkileipä
*jälkiuunileipä
*munajuusto
*veripalttu (roppana)
*uunituuvinki (imelletty perunalaatikko)
*hämäläisjuusto
*lanttulaatikko
*hernepuuro
*tapuntaiset eli pyöröset (perunasoseella tai mannapuurolla täytetyt ruistaikinakakkarat)
*sulhaspiiraat
*kaurakiisseli
*hapanlohko
===Kymenlaakson maakunta===
*hapanvelli (hapan hernesoppa)
*hapankaalikeitto
*limppisoppa
*sienisalaatti
*punsa (sianpäähyytelö)
*maksakaali eli tappajaiskeitto
*perunatuuninki
*perunapuuro (perunasose suurustetaan ohrajauholla)
*höllötys eli patajuusto (muna-piimäseoksella juoksutettua maitoa)
*hörövoi (höllötyksen tapainen)
*röpörieska
*sakea rokka (herne-ruisjauhomuhennos)
*marjamämmi (muita nimiä tirri, tikkutollo, pirana, pötsi, puolukkapänträ, retsikka)
*mustikkasurppa (mustikkasurvosta, hapanleivänpaloja ja piimää)
*taikinakiisseli
===Etelä-Karjalan maakunta===
*blinit (plinnit)
*karjalanpaisti (uuspotti)
*karjalanpiirakka
*lammaskaali (Rautjärvi)
*uunipotaatit (perunaa ja sianlihaa uunipadassa)
*lanttulohkot
*pirana (paksu keitto herneistä tai pavuista, juureksista, joskus lihastakin)
*hapanlohko (hapan lanttu-perunapata)
*pitakkamaito (perunat maitoliemessä)
*marjamämmi
*rantakala 
*hirvikeitto
*sikasoppa
*särä
*sienisalaatti
*paistikkaat (kokonaisia juureksia uunissa)
*lanttukukkoset
*kokkelipiimä
*puolukka-porkkanapiirakka
*marjapiirakka
*lepuska (peruna-ohrajauhorieska)
*rieska
*potatkakkara (perunatäytteinen avopiirakka)
*jälttä
*kevätkaramelli
*pitokaramelli (marmeladi)Kolmonen 1988.
*kaurakiisseli
*sultsina
*erilaiset kukot
===Satakunnan maakunta===
*Euran rinkelit
*Rauman lapskoussi (satakuntalainen merimiespata)
*klimppisoppa
*ohrankryynipuuro
*nahkiaiset
*ristiinnaulittu siika (loimutettu avotulella, Porin pitäjäruoka)
*graavi siika
*rusinasoppa
*kivenkolosilakat
*laiskanperunat
*räätikkä- ja naurishauta
*suolpuolikkaat (suolasilakkaa ja perunaa keitettynä)
*silakkaleipä (kalakukon tapainen)
*topseilvellinki (rusinasoppa, jossa pannukakkua)
*prötti eli perunamämmi (maltaat korvattu perunalla)
*kakko (ohra-vehnäleipä)
===Pirkanmaan maakunta===
*imelletty perunalaatikko
*mustamakkara
*saunapalvikinkku
*Tampereen rievä
*rusinakeitto
*ohrahiivaleipä
*perunalimppu
*klimppisoppa
===Keski-Suomen maakunta===
*jämsäläinen liponen
*lakkasoppa
*muikkukeitto
*uunipuuro (kokonaisista kauraryyneistä)
*suolamuikku
*imelletty perunalaatikko
*naurishaudikkaat
*jauhokalja
*sianlihakastike
===Etelä-Savon maakunta===
*mustikkakukko (rättänä)
*nyrkkirieska
*ruukkumuikut
*sakia rokka eli papurokka
*lanttupuuro
*kalahauvikas (kalaa ja sianlihaa uunissa ruistaikinakuoren alla)
*hapanlohko (keitettyä hernettä, lanttua ja hapantaikinaa) 
====Eteläsavolaisten kuntien nimikkoruoat====
1980-luvun alkupuolella Savossa äänestettiin jokaiselle kunnalle omat nimikkoruoat: 
*Anttola: ohrajauhoista tehty, pannulla paistettu ryynirieska ja rahkan kaltainen kokkopiimä
*Haukivuori: tappaiskeitto lihasta ja sisäelimistä, puolukkavelli
*Joroinen: kapapaisti kuivatusta kalasta ja sianlihasta
*Juva: ryynimakkara ja ohraryynirieska
*Jäppilä: talkkuna ja tirripaisti, ruskistettua sianlihaa ja vettä
*Kangaslampi: juustopaisti ruskistetusta sianlihasta, joka sekoitetaan ternimaitoon ja keitetään sakeaksi
*Kangasniemi: ruakarokka, hernekeiton muunnelma jossa on myös naurista ja suurusteena ruisjauho
*Kerimäki: rantakala ja ruisleipä
*Mikkelin maalaiskunta: potlohko, perunalohkoja, sipulia ja lihaa uunissa
*Mäntyharju: sikakaali, padassa paistettua sianlihaa ja paistinliemessä haudutettua kaalia
*Pieksämäen maalaiskunta: tuohirieska ohrajauhosta, maidosta ja kermasta, paistetaan tuohisessa
*Punkaharju: kalapaisti ja herneistä ja ruisjauhoista imelletty imelärokka
*Puumala: tattaririeska sekä sianlihasta, sipulista ja kananmunista keitetty munapaisti
*Rantasalmi: limppisoppa, limpit vehnäjauhosta ja kananmunasta, sekä juhannusrieska ohrajauhosta ja kermasta
*Ristiina: sakea rokka, veteen keitettyjä herneitä ja ruisjauhoa, joskus myös ohrajauhoa
*Savonranta: mehokas, kaalinlehdellä paistettu hapanrieska maidosta ja ohrajauhosta
*Sulkava: talkkuna
*Sääminki: muikkupaisti ja marjavelli
*Virtasalmi: kouratalkkuna ja vadelmista tai muista marjoista keitettävä kesävelli
===Pohjanmaan maakunta===
*klimppisoppa
*suolasiika
*Vaasan Jaakon puolukkajuoma (Vaasan Jaakoon puolukkajuoma)
===Etelä-Pohjanmaan maakunta===
*leipäjuusto
* sinsalla (eteläpohjalainen rosolli)
* kropsu
* klimppisoppa
* piimävelli
* kaljavelli
* penkkivelli (ruisjauhosta imelletty velli)
* naurisleipä
* hiilisilakatIsotalo, M. 1999. Pitopöydässä ja nuotiolla: suomalaisen ruokakulttuurin opinto- opas. Helsinki: Maa- ja Kotitalousnaisten keskus.
* lasimestarin silli
* silakkalaatikko
* silakkapihvi
* silakkarulla
===Keski-Pohjanmaan maakunta===
*lohilaatikko (lakslooja)
*juhannusjuusto (makiajuusto)
*jänispaisti
*kampanisu
*juustopaisti
*nyrkkirieska (ohrajauhoista ja maidosta)
*jääränpääryt (kälviäläinen lammasmuhennos)
*kievarin kuupano (perunasosekeon kuopassa sianlihakastiketta)
*riiviröpö (perunapannukakku)
*mutti eli pepu
*riisirusinasoppa
*makkarapaisti (lampaanlihaa, verimakkaraa ja leipäjuustoa)
*leipäpaisti (kuumassa vedessä liotettua leipää)
*siikavelli
*suolasilakka
*kievarin perunapuuro
*ohrarieska
*ohraryynipuuro
*verileipä
===Pohjois-Savon maakunta===
*kalakukko
*muurinpohjaletut
*perunalaatikko (potattilouta)
*mykyrokka
*tappaiskeitto
====Pohjoissavolaisten kuntien nimikkoruoat====
1980-luvun alkupuolella Savossa äänestettiin jokaiselle silloiselle kunnalle omat nimikkoruoat:
*Heinävesi: perunarieska
*Iisalmi: muurinpohjalettu
*Juankoski: paistettu kala, uunijuusto ja rokkatuuvinki, sakea hernemuhennos
*Karttula: mykysoppa, muunnelma yläsavolaisesta mykyrokasta
*Keitele: kalamykykeitto, jossa on mädistä ja kalanmaksasta tehtyjä mykyjä, lisukkeena keitettyä kananmunaa
*Kiuruvesi: mykyrokka, jossa on lihaa ja sisäelimiä sekä verestä ja ohrajauhosta tehtyjä mykyjä
*Kuopio: kalakukko, kokkelipiimä ja marjakiisseli
*Lapinlahti: naurishuttu ja potattihuttu, veteen keitettyjä puuroja
*Leppävirta: kapakalapaisti kuivatusta kalasta ja sianlihasta
*Maaninka: sianlihapaisti, rokkatuuvinki ja marjakiisseli
*Nilsiä: piimävelli kokkelipiimästä ja ohrajauhoista
*Pielavesi: kalakeitto, jossa maitoliemi ja kananmunanlohkoja
*Rautalampi: suutarinpaisti ruskistetusta sianlihasta ja muikuista
*Rautavaara: potattilouta eli perunalaatikko, jossa on myös sianlihaa ja kalaa
*Siilinjärvi: patakukko, potattivelli ja punainen marjakiisseli
*Sonkajärvi: tuuvinkivelli, vellimäinen perunasose
*Suonenjoki: rasvapotut, muhennos sianlihasta, perunoista ja sipulista, ja kerroksittainen mansikkatalkkuna
*Tervo: potattilouta, sienillä jatkettu perunalaatikko
*Tuusniemi: potattikukko, perunaa ja sianlihaa taikinakuoressa
*Varpaisjärvi: uunipaisti, sienisalaatti ja hillapuuro, ruisjauhoon keitetty puolukkapuuro
*Vehmersalmi: kapakalakeitto
*Vesanto: imelletty puolukkapuuro; nauriin keitinliemestä, kermasta ja ohrajauhoista keitettävä riepoliemi, naurishaudikkaat
*Vieremä: muurinpohjaletut
===Pohjois-Karjalan maakunta===
*sienikeitto
*lanttusupikkaat
*karjalanpaisti
*karjalanpiirakat
*koppurokka, kuivatuista eläinten sorkista keitetty lihapata
*suolakala
*paistetut muikut
*rosolli
*karjalanpaisti
*hapankaali
*sienikukko
*karjalanpiirakat ja munavoi
*sultsinat
*ohrauunipuuro
*rahkapiirakka
*marjamaito
*lanttukukko
===Pohjois-Pohjanmaan maakunta===
*hiillostetut nahkiaiset
*ohrarieska
*rössypotut
*tikkusiika
*silakkaperunat
*hiillostetut nahkiaiset
*iiläinen lohisoppa
*kalapotut
*kitkan viisaat (neulamuikut)
*muikun mäti
*norssikukko (kalaruoka)
===Kainuun maakunta===
*imellysmarjapuuro
*muikkukeitto
*rönttöset
*naurispuuro
*kapakalakeitto
*pottumaito (perunat maitoliemessä)
===Lapin maakunta===
*poronkäristys
*verikakot (veri-jauhomykyjä keitinliemessä)
*kalakakot (kala-jauhomykyjä keitinliemessä)
*kuivalihakeitto
*leipäressu eli leipäkiisseli
*öllövelli (riisiä ja leipäjuustoa)
*siirappivelli (piimää, siirappia ja rusinoita)
*kampanisu
*väinönputkipiirakka
*luikkuvelli (poron sääriluista ja riisistä)Peräpohjolan Marttaliitto. 1982. ”Lapin pororuoat”. Teoksessa Larres, M. (toim.) Suomalainen ruokapöytä 3: perinteiseen makuun. Helsinki: Kirjayhtymä.
*koparakeitto (poron jalkaluista)
*ispinäpottu (eläinten talia ja keitettyjä perunoita)Karjalainen 2009, luku 3.
*vanhakuu
*tunka (verimakkara)
*punasleipä (verileipä)
*kampsu (verileipä)
*sättäräkeitto
===Luovutettu Karjala===
*Rusupiirakka
==Katso myös ==
*Luettelo suomalaisista perinneruokalajeista
*Suomalainen keittiö
==Lähteet==
*
*Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat. Helsinki: Patakolmonen Ky.
*
===Viitteet===
==Antsadata-kohde==
Luokka:Ruoka